OpenLLM-France/wikimedia huggingface dataset:
# Chibuto

Chibuto és un municipi de Moçambic, situat a la província de Gaza. En 2007 comptava amb una població de 63.184 habitants. Capital del districte de Chibuto, es troba a uns 200 kilòmetres de Maputo i té l'aeroport de Chibuto.

## Consell Municipal

El primer president del Consell Municipal de Chibuto fou Francisco Barage Muchanga, elegit en 1998, succeït en 2003 per Francisco Chigongue i després per Francisco Mandlate, elegit pel càrrec en 2008. Els tres presidents eren membres del Frelimo.

## Demografia

| Any | Població |
| 1997 | 47.963 |
| 2008 | 57.281 |

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ RESUMO DO PROCESSO DE VOTAÇÃO
* ↑ Os resultados oficiais das eleições autárquicas de 19 de Novembro de 2008
* ↑ «Mozambique: largest cities and towns and statistics of their population». World Gazetteer. Arxivat de l'original el 2009-12-31. [Consulta: 18 juny 2008].
# Cal·lípolis (Calàbria)

Cal·lípolis (en llatí Callipolis, en grec antic Καλλίπολις) era una ciutat del sud d'Itàlia a la regió històrica de Calàbria, al golf de Tàrent, a menys de 100 km de Tàrent.
Dionís d'Halicarnàs diu que la van fundar els lacedemonis dirigits per un tal Leucip, amb el consentiment i l'assistència dels tarentins que tenien ja abans un petit establiment al lloc. Plini el Vell diu que en el seu temps es deia Anxa ("Callipolis quae nunc est Anxa"), però sembla que mai va perdre la seva denominació grega.
Actualment es diu Gallipoli.

## Referències

* ↑ Smith, William 8ed.). «1. Callipolis». Dictionary of Greek and Roman Geography (1854). [Consulta: 17 gener 2021].
* ↑ Berry, I. E. M. Edlund; Small, A. M. «Kallipolis/Anxa: a Pleiades place resource» (en anglès), 07-06-2018. [Consulta: 2 gener 2019].
# Reckoner

Reckoner és una cançó del grup britànic Radiohead llançada com a quart senzill de l'àlbum In Rainbows el 23 de setembre de 2008. Fou llançada també en un lloc web de remescles del grup en forma de parts individuals (veus, guitarra, piano, etc.) per tal que els seguidors de la banda poguessin realitzar les pròpies remescles. Els DJs James Holden i Diplo van crear la primera remescla de "Reckoner".
Radiohead ja va interpretar una cançó titulada "Reckoner" l'any 2001, però posteriorment es va conèixer amb el nom "Feeling Pulled Apart by Horses" a causa de les lletres. En la gira que van realitzar el 2006 no la van interpretar, malgrat que en aquesta gira van introduir la majoria del material inclòs posteriorment en l'àlbum In Rainbows. Pel disc però, van enregistrar una versió força diferent a la interpretada originalment, molt més calmada semblant a una balada en falsetto, percussió dominant i lletres enterament diferents. Posteriorment van explicar que aquesta nova versió va sorgir per casualitat quan intentaven enregistrar la versió original. Yorke i Greenwood van intentar afegir una nova coda a la cançó i finalment, la banda va optar per abandonar el treball anterior excepte la nova coda i aprofitar el mateix títol. Yorke va aprofitar la coda de la versió original de "Reckoner" per la cançó "Feeling Pulled Apart by Horses", un treball que Yorke va llançar en solitari.
El videoclip oficial fou escollit a partir d'un concurs de vídeos dirigit per AniBOOM. En ell es descriu la situació d'alguns llocs de la Terra en els quals la vegetació és substituïda per grans estructures apuntant a la progressiva desforestació pel benefici humà.

## Referències

* ↑ Solarski, Matthew. «Diplo, Flying Lotus Remix Radiohead's "Reckoner"» (en anglès). Pitchfork Media, 23-08-2008. [Consulta: 28 juliol 2012].

## Enllaços externs

* "Reckoner" a At Ease Web (anglès)
# Gúrskoie

Gúrskoie (en rus: Гурское) és un poble (un possiólok) del krai de Khabàrovsk, a Rússia, que el 2012 tenia 760 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Bartomeu Ferragut Oliver

Bartomeu Ferragut Oliver "Boda" (Selva, 1701-1795). Prevere i cronista.

## Biografia

Era fill de Joan Ferragut "Boda" i d'Antonina Oliver. Va estudiar la carrera eclesiàstica i l'any 1714 -als 13 anys- va obtenir un benefici a l'església parroquial de Selva, que havia estat fundat per la dona Antonina, vídua de Bartomeu Ferragut, l'any 1597. El 1720 va ser ordenat prevere. Com a beneficiat va formar part del comú de preveres de l'església parroquial de Selva. L'any 1753 va passar a viure a Ciutat de Mallorca. De tota manera el 1764 ja tornava ser a Selva, integrat de bell nou en el comú dels preveres, on va exercir el càrrec de bosser i "adventicier". Va morir el 30 de gener de l'any 1795.

## El noticiari de Bartomeu Ferragut

Ferragut, estant a Ciutat, va tenir accés a les cartes que havien enviat els rectors de les viles de Mallorca durant els anys 1748-49, que es referien a les males anyades per manca de pluges, amb les seves conseqüències sobre la població de fam i penalitats. Aquesta documentació va ser la base del seu noticiari, que va augmentar amb altres dades recollides per ell de manera directa. A l'actualitat el manuscrit es troba a la Biblioteca Bartomeu March de Palma. Sembla que el text va ser copiat pel seu nebot segon Joan Ferragut Solivelles l'any 1846. Inclou diferents components, entre els quals destaca el noticiari des de 1747 a 1771, un resum de la mostra militar de 1515, un text sobre el culte a Ramon Llull, un escrit sobre l'expulsió dels jesuïtes de 1767, unes gloses sobre l'estat d'Europa de 1757, etc. El noticiari va ser publicat per Ramon Rosselló el 2001.

## Referències

* ↑ ROSSELLÓ, Ramon. I beneïren los aires. Palma: Lleonard Muntaner Editor, 2001.- L'Espill; 5.
# Jaume Agelet i Garriga

Jaume Agelet i Garriga (Lleida, 25 de juliol de 1888 - Madrid, 13 de març de 1981) fou un diplomàtic de l'Estat espanyol. També es dedicà, amb cert èxit, a la poesia. Era fill del polític Miquel Agelet i Besa i germà del també polític Josep Agelet i Garrell.

## Biografia

Jaume Agelet i Garriga neix a Lleida el 25 de juliol de 1888 a la casa familiar de la plaça de la Constitució (actual plaça de Sant Joan). El poeta lleidatà prové d'una família aristocràtica. El seu pare, Miquel Agelet i Besa, fou comte de Vinatesa i diputat a corts per Lleida i Solsona entre 1886 i 1901 pels liberals dinàstics. Jaume Agelet és fill del comte de Vinatesa i Ramona Garriga i Serra, segona esposa de Miquel Agelet, que morí vint dies després del naixement del poeta.
Jaume Agelet realitza els primers estudis a Sant Ignasi de Sarrià, Barcelona, i a l'institut d'ensenyament secundari de Lleida. Més tard, inicia la carrera de dret a Deusto i es llicencia a Madrid. És durant la seva estada a la capital castellana que Jaume Agelet se sentirà atret pel goig d'escriure i compon els primers versos.
El febrer de 1920 ingressa a la carrera diplomàtica i té com a primera destinació la ciutat de Viena. L'abril de 1921 es trasllada a Ciutat de Mèxic. Posteriorment, el poeta pren rumb cap a Washington, el juny de 1922.
En esclatar la Guerra Civil espanyola, Argelet és a París. El 30 d'agost de 1936, renuncià a la carrera diplomàtica —després que un tribunal popular de Lleida n'afusellés l'alcalde, Joan Rovira i Roure— i fixà la seva residència a París.
El novembre de 1980, malalt, es traslladà a Madrid, on finà.

## Obra

* Obra poètica (1924-1955), amb pròleg de Josep Romeu, Editorial Selecta, Barcelona, volum 167.

## Referències

* 1 2 «Jaume Agelet i Garriga» (en castellà). Diccionario Biográfico electrónico. Real Academia de la Historia [Consulta: 25 setembre 2020].
* ↑ «Agelet i Besa, Miquel». A: Diccionari d'història de Catalunya. Barcelona: Edicions 62, 1998, p. 12. ISBN 84-297-3521-6.
* ↑ «Jaume Agelet i Garriga». Gran Enciclopèdia Catalana. Barcelona: Grup Enciclopèdia Catalana.
* 1 2 «Jaume Agelet i Garriga - Càtedra Màrius Torres». [Consulta: 19 setembre 2014].

## Enllaços externs

* LletrA. «Jaume Agelet i Garriga». Universitat Oberta de Catalunya i Institut Ramon Llull.
# Cim del Mont-roig

* Per a altres significats, vegeu «Mont-roig (Alt Àneu)».
El Cim del Mont-roig és una muntanya al terme municipal de Darnius, a l'Alt Empordà, on hi ha un vèrtex geodèsic de l'Institut Geogràfic Nacional. Al capdamunt d'un turó a prop d'aquesta muntanya hi ha les restes del castell de Mont-roig d'estil medieval, que va ser usat fins a la Guerra Gran.

## Vegeu també

* Batalla del Roure
* Jacques François Dugommier

## Enllaços externs

* Informació del vèrtex geodèsic de l'Institut Geogràfic Nacional Arxivat 2010-11-29 a Wayback Machine.
# The Red-Haired Alibi

The Red-Haired Alibi és un llargmetratge estatunidenc produït per Tower Productions i dirigit per Christy Cabanne i produït per Sigmund Neufeld. Estrenada el 15 d'octubre de 1932, la pel·lícula es basava en una novel·la homònima escrita per Wilson Collison. És el primer llargmetratge que inclou l'actriu infantil Shirley Temple als crèdits.

## Argument

Una jove, la Lynn Monith, arriba a Manhattan i és utilitzada per l'agradable i encantador Trent Travers com a acompanyant. Amb el temps s'assabenta que en Travers és un gàngster. Després que els seus crims esdevinguin en un assassinat, la policia la insta a deixar-lo per protegir-se ella mateixa. Construeix una nova vida a White Plains i es casa amb en Bob Shelton, un vidu amb una filla de quatre anys, la Gloria. No obstant això, una nit, la Lynn deixa en Bob a l'Estació Central de Manhattan, i és descoberta per en Travers, que amenaça amb revelar el seu passat a menys que li doni una gran suma perquè pugui marxar del país.
La nit següent, la Lynn es troba amb en Travers en un restaurant, tal com havien concertat, però ella es nega a pagar, li dispara una pistola i fuig. Travers és trobat mort a trets poc després. Un cambrer va escoltar part de la seva conversa i informa la policia. La policia interroga a la Lynn a casa seva i aquesta confessa i entrega l'arma. Tanmateix, la bala que va matar Travers va ser disparada amb una pistola d'un calibre diferent i la policia s'adona que la Lynn és innocent.

## Repartiment

* Merna Kennedy com Lynn Monith
* Theodore von Eltz com Trent Travers
* Grant Withers com Bob Shelton
* Purnell Pratt com Inspector Regan
* Huntley Gordon com Capità Kent
* Fred Kelsey com Detectiu Corcoran
* Arthur Hoyt com Henri
* Paul Porcasi com Margoli
* Shirley Temple com Gloria Shelton

## Referències

* ↑ "The Red-Haired Alibi (1932)". nytimes.com; retrieved April 16, 2014.
# Barraca XXIX (Aiguamúrcia)

La Barraca XXIX és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

Sòlida i ben conservada barraca de planta rectangular situada quiasi a peu del camí que de Santes Creus mena al Pont d'Armentera per Les Planes. Les seves dimensions interiors són de 3'40m de fondària per 3'95m d'amplada. La cobreix una falsa cúpula que tanca amb una sola llosa a una alçada màxima de 3'65m.
La seva façana principal presenta una alçada de 2'76m amb una amplada de 7'85m. El seu portal és acabat amb un arc de mig punt i a l'interior hi trobarem entrant a l'esquerra una menjadora obrada dins el mur.
Molt proper a aquesta barraca hi podrem veure un "cossiol", això és un petit aljub cobert.

## Referències

* 1 2 3 «Barraca XXIX». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Chaux-lès-Passavant

Chaux-lès-Passavant és un municipi francès situat al departament del Doubs i a la regió de Borgonya - Franc Comtat. L'any 2007 tenia 148 habitants.

## Demografia
### Població

El 2007 la població de fet de Chaux-lès-Passavant era de 148 persones. Hi havia 48 famílies de les quals 16 eren unipersonals (8 homes vivint sols i 8 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 51 eren l'habitatge principal de la família i 7 eren segones residències. 56 eren cases i 2 eren apartaments. Dels 51 habitatges principals, 37 estaven ocupats pels seus propietaris, 12 estaven llogats i ocupats pels llogaters i 3 estaven cedits a títol gratuït; 1 tenia una cambra, 5 en tenien tres, 11 en tenien quatre i 35 en tenien cinc o més. 34 habitatges disposaven pel capbaix d'una plaça de pàrquing. A 18 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chaux-lès-Passavant el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 0 |
| 8 | 65 a 69 | 12 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 4 | 40 a 44 | 4 |
| 4 | 35 a 39 | 12 |
| 0 | 30 a 34 | 0 |
| 4 | 25 a 29 | 0 |
| 4 | 20 a 24 | 16 |
| 8 | 15 a 19 | 4 |
| 4 | 10 a 14 | 0 |
| 8 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 76 persones, 51 eren actives i 25 eren inactives. De les 51 persones actives 45 estaven ocupades (25 homes i 20 dones) i 6 estaven aturades (2 homes i 4 dones). De les 25 persones inactives 10 estaven jubilades, 9 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'hostatgeria i restauració.
L'únic servei als particulars que hi havia el 2009 era un restaurant.
L'any 2000 a Chaux-lès-Passavant hi havia 6 explotacions agrícoles que ocupaven un total de 306 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Chaux-lès-Passavant a l'INSEE.
* Évolution et structure de la population Fitxa amb el detall de dades de Chaux-lès-Passavant a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hamish Haynes

Hamish Robert Haynes (Manchester, 5 de març de 1974) és un ciclista anglès, professional del 2003 al 2012. Del seu palmarès destaca el campionat nacional en ruta del 2006.

## Palmarès en ruta

* 2004
** 1r a la Druivenkoers Overijse
* 2005
** 1r al Gran Premi del 1r de maig - Premi d'honor Vic de Bruyne
** Vencedor d'una etapa a la Volta a Hongria
* 2006
** Campió del Regne Unit en ruta
* 2008
** 1r a la Internatie Reningelst

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cal·lípolis (Hispània)

Cal·lípolis (llatí: Callipolis, del grec Καλλίπολις 'ciutat bella') és el nom d'una població de la Tarraconense esmentada únicament a l'Ora marítima d'Aviè, que la situa entre Tàrraco i Salauris (tal vegada Salou?). No hi ha cap altre indici de la seva existència, i és probable que es tracti d'una ciutat fantàstica que no hauria existit mai, o bé que sigui un nom poètic alternatiu per referir-se a Tàrraco, malgrat que hi ha historiadors que sostenen la seva existència i relació amb algun jaciment de la zona.
Tot i així, el nom de Cal·lípolis ha fet fortuna entre els arqueòlegs, que sovint han cregut localitzar les seves restes. Hom ha sostengut que es correspon amb la vil·la romana de la Pineda, al terme municipal de Vila-seca, i recentment hom també l'ha volguda identificar amb el poblat de la Punta de la Cella, situat al mateix Cap de Salou, que té una cronologia d'entre el 400 aC i el 250-240 aC i sembla que té un origen grec. No obstant això, no hi ha cap troballa que vinculi aquests jaciments amb el topònim de Cal·lípolis, que ben bé podria ser un epítet literari per la mateixa ciutat de Tàrraco.
En qualsevol cas, el nom ha guanyat popularitat a la zona de Tarragona i Salou, i així avui existeixen l'IES Cal·lípolis, que forma part del Complex Educatiu de Tarragona (l'antiga Universitat Laboral), i el CEIP Cal·lípolis de la Pineda.

## Referències

* ↑ «Cal·lípolis (Hispània)». Gran Enciclopèdia Catalana. Barcelona: Grup Enciclopèdia Catalana.
* ↑ Mar, Ricardo; Ruiz de Arbulo, Joaquín; Vivó, David; Beltrán-Caballero, José Alejandro. Tarraco, arquitectura y urbanismo de una capital provincial romana. I. De la Tarragona ibérica a la construcción del templo de Augusto. Tarragona: Publicacions de la Universitat Rovira i Virgili, 2015, p. 30-31. ISBN 8484243850 [Consulta: 9 setembre 2022].
* ↑ Icart Leonila, Joaquim «Cal·lípolis fou Tàrraco». Faventia, 15, 1, 1993, pàg. 79-89 [Consulta: 9 setembre 2022].
* ↑ «La Cella podria ser Cal·lípolis». TAC 12, 06-08-2021.
* ↑ «Vil·la romana de Cal·lípolis». Mapa de recursos culturals. Diputació de Tarragona. [Consulta: 26-IV-2016].
* ↑ «Poblat ibèric de la Punta de la Cella». Visit Salou. [Consulta: 9 setembre 2022].
* ↑ «L’origen fundacional del poblat de La Cella de Salou és grec». El Punt Avui, 03-09-2024.
# Bōshi

* Per a altres significats, vegeu «Boshi».
Bōshi (帽子) és un especial de televisió japonès produït per NHK Hiroshima. La història tracta d'un vellet rondinaire, "Shunpei", que viu i regenta una antiga botiga en Kure. El drama va ser fet per NHK Hiroshima pel seu vuitanta aniversari el 2008. L'especial ha sigut guardonat amb el 63è premi de TV de Festival d'Art de l'Agència pels Assumptes Culturals en el 2008.

## Referències

* ↑ «NHK Hiroshima Drama Bōshi». Arxivat de l'original el 2009-03-04. [Consulta: 18 agost 2010].
* ↑ «Llista de treballs premiats a l'ACA 2008». Arxivat de l'original el 2009-04-19. [Consulta: 18 agost 2010].

## Enllaços externs

* Bōshi - Pàgina oficial de NHK Hiroshima Arxivat 2009-07-31 a Wayback Machine. (japonès)
* Bōshi - Repartiment - Pàgina oficial de NHK Hiroshima Arxivat 2009-03-04 a Wayback Machine. (japonès)
# Hamish Schreurs

Hamish Schreurs (Christchurch, 23 de gener del 1994) és un ciclista neozelandès que actualment milita a l'equip Israel Cycling Academy.

## Palmarès

* 2011
** Vencedor d'una etapa del Tour de Vineyards
* 2014
** Vencedor d'una etapa del Tour de Vineyards
* 2015
** Campió de Nova Zelanda sub-23 en ruta
** 1r a la Ruta bretona
* 2016
** Campió de Nova Zelanda sub-23 en ruta
** 1r a la Carpathia Couriers Path i vencedor de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# The 2nd Law

The 2nd Law és el nom del sesè disc de la banda britànica Muse, després de The Resistance, llançat al mercat a principis d'octubre de 2012. És el primer àlbum en què Chris Wolstenholme és la veu principal en dues cançons.

## Antecedents

El mànager del grup, Anthony Addis, va confirmar l'octubre del 2011 en una entrevista que ja tenien diverses cançons creades i ja havien començat amb les gravacions. A partir de llavors van començar a publicar-se rumors, juntament amb informació i fotografies que filtraven a la xarxa social tant els components del grup com els seus tècnics i amics.

## Llançament

El 6 de juny de 2012, es va publicar a YouTube de forma oficial un tràiler promocional que anunciava que el nom del disc seria The 2nd Law i que s'estrenaria el setembre del mateix any.
Finalment la data d'estrena oficial de l'àlbum es va ajornar al 2 d'octubre de 2012.
El 27 de juny es va estrenar “Survival” a la BBC Radio 1 el primer senzill del nou disc, que a més va ser la cançó oficial dels Jocs Olímpics de Londres 2012. Aquesta cançó parla de determinació i força, a diferència de l'estil apocalíptic que caracteritza el grup que fusiona rock progressiu, metal i música clàssica.
“Madness" és el segon senzill oficial de l'àlbum. El seu videoclip es va estrenar el 5 de setembre de 2012 i va rebre més de 600.000 visites en menys de 24 hores.

## Llista de cançons

Totes les cançons compostes i escrites per Muse.
* "Supremacy" – 4:55
* "Madness" – 4:39
* "Panic Station" – 3:03
* "Prelude" – 1:03
* "Survival" – 4:17
* "Follow Me" – 3:51
* "Animals" – 4:23
* "Explorers" – 5:48
* "Big Freeze" – 4:41
* "Save Me" – 5:09
* "Liquid State" – 3:03
* "The 2nd Law: Unsustainable" – 3:48
* "The 2nd Law: Isolated System" – 4:59

## Referències

* ↑ http://www.billboard.biz/bbbiz/others/exclusive-muse-manager-anthony-addis-talks-1005416432.story Arxivat 2013-01-06 a Wayback Machine.
* ↑ http://www.europapress.es/cultura/musica-00129/noticia-muse-presenta-trailer-adelanto-proximo-album-20120606165314.html
# Băneasa

El barri de Băneasa és un dels barris del Sector 1 de Bucarest (Romania). Està ubicat a la zona nord de la capital romanesa. Dins del mateix es troba el llac del mateix nom, que té una superfície de 0.45 km². És una barri relativament poblat, ja que una bona part del mateix està ocupat per un parc. A partir de l'any 2000 es va començar a desenvolupar el barri, en espacial arran de la construcció d'una gran centre comercial i de diverses zones d'apartaments de luxe. A partir dels anys trenta a la zona hi es varen edificar algunes viles de caràcter residencial, però a partir dels anys noranta i de l'any 2000 la zona ha experimentat un espectacular creixement urbanístic.
Molt a prop del barri està ubicat l'Aeroport Internacional Aurel Vlaicu, que s'utilitza per a vols militars i per vols de companyies de baix cost.

## Transport

El barri de Băneasa es troba comunicat amb la resta de la ciutat de Bucarest per diverses línies d'autobús i tramvia així com per metro.
# Recitatiu

El recitatiu és una forma musical que es descriu com un discurs melòdic musicat. S'utilitza habitualment en òperes, oratoris, cantates i obres similars. En el fons es pot considerar com una narració en la qual la música s'adapta a les paraules (en lloc del procés més habitual en què les paraules s'adapten a la música, com a les àries).
El recitatiu és fàcilment diferenciable de les àries, ja que el ritme i els contorns melòdics del recitatiu generalment s'assemblen als del discurs normal entre persones. És utilitzat quan es canten diàlegs o monòlegs entre àries o cors, i té la finalitat de donar fluïdesa a la història. Normalment, en una òpera o oratori, els recitatius fan avançar l'acció, mentre que les àries i els cors aturen l'acció per presentar una reflexió sobre el tema.
El recitatiu acostuma a tenir un acompanyament instrumental simple, algunes vegades reduït a un baix continu (que pot ser fins i tot només un clavicèmbal) que toca notes ocasionals, que subratllen les paraules i frases. Els termes recitativo secco (o recitativo semplice) i recitativo accompagnato (o recitativo stromentato) són usats ocasionalment per distingir el recitatiu acompanyat només pel baix continu del recitatiu acompanyat per tota l'orquestra.
Malgrat ser una forma musical clàssica, també es pot considerar el rap una forma de recitativo accompagnato.

## Referències

* ↑ «Recitatiu». Gran Enciclopèdia Catalana. Barcelona: Grup Enciclopèdia Catalana.
Recitatiu a càrrec d'un tenor, pertanyent a la Cantata 140 de Johann Sebastian Bach (?·pàg.)